આ સાધારણ સભામાં અલગ-અલગ વિભાગોમાંથી ૭૨ જેટલી દરખાસ્તો મૂકવામાં આવી છે.કમિટીઓનાં ચેરમેન અને સભ્યોની વરણીની સાથે સાથે નગરસેવકોએ સૂચવેલી દરખાસ્તોનો એજન્ડામાં સમાવેશ કરવામાં આવ્યો છે.ભૂગર્ભ ગટર શાખાનાં કર્મચારી કે.એચ.ચુડાસમા મામલે નિર્ણય કરવા, વોટર વર્કસમાં કામ કરતાં બોર ઓપરેટરોને સફાઈ કામદારનાં બદલે બોર ઓપરેટરની કામગીરી કરવા દેવા, પૂર્વ કર્મચારી જ્યોત્સનાબેન આર્યબંધુને નિવૃત્તિનાં લાભો આપવા, ફરજ મોકુફ કરાયેલાં રોહીત પરમારને ફરજ પર લેવાની દરખાસ્તો કરાઈ છે.આ ઉપરાંત સેનેટરી શાખામાં સાધનોની ખરીદી, નવી સીટી બસ ખરીદવા, સીટી બસ અંગેની નીતિ નક્કી કરવા, ભૂગર્ભ ગટરની સફાઈ માટે આપેલ કોન્ટ્રાક્ટની વધારાનો ખર્ચ મંજૂર કરવા સહિતની દરખાસ્તો મૂકાઇ છે